Dominus Petrus de Reclen, miles, dicit, et dominus Durandus, capellanus de Glane, quod omnia que domini de Verreriis tenent in vallibus de Somant sunt de feodo de Glane, et apud Somant habet dominus de Glane tempore vindemiarum unum diem banni. Item, dominus de Perreria debet esse in homagio domini de Glane, de tribus levibus, de quibus Estan est jurabile et etiam reddibile. Item, salvamentum de valle de la Celle est de feodo de Glane et pertinentie ejusdem salvamenti, quicunque teneat. Item, dictus Renier d’Estan erat de feodo de Glane, hoc quod habet apud Musies, et hoc de la Place, et hoc de Chanorom et hoc de Ruiley. Item, dominus de Chasuil debet esse in homagio domini de Glane super omnia levia, et Chasuil jurabilis et reddibilis cum appendiciis. Item, Laisey cum appendiciis sunt de feodo de Glane, jurabilis et reddibilis. Item, dominus de Vautouello est homo domini de Glane, et domus de Vautoello jurabilis et reddibilis. Item, dominus de Couches est homo domini de Glane, sauz de Monestoy. Item, dominus de Rocha de Noulay est homo domini de Glane, de hoc quod habet apud Belnam et de aliis. Item, dominus de Saneto Leodegario de Bosco est homo domini de Glane, de Lonchamp et dou Clou, de Sancto Leodegario et de appendiciis Sancti Leodegarii. Item, dominus de Lailley tenet a domino de Glane quicquid habet in valle de Chancigney et de Muise et de Azei, et quicquid tenetur ab eodem domino de Lailley. Item, dominus de Igornai est homo domini de Glane. Item, ille de Bosco Tierri est homo domini de Glane de hoc quod habet in perrochia de Tavernay. Item, prepositus de Somanz est homo domini de Glane. Item, quicquid dominus Girardus de Sancto Symphoriano habet apud Sanctum Symphorianum et quicquid tenere potest omnimoda ratione tenet a domino de Glane. Item li Boisseranz de Edua sunt homines domini de Glane, sed dominus de Glane recepit Guillermum Boisseran in hominem de suis manibus. Item, Hugo de la Tour fuit homo domini de Glane de omnibus que habebat in castellania de Glane, et debebat estagium apud Glanam. Item, dominus Girardus de Visigneyo tenebat a domino de Glane hoc quod habebat apud Longeverne et apud Sanctum Leodegarium. Item, filius domini Guillermi Cadou est homo domini de Glane de omnibus que habet, et debet estagium apud Glanam. Item, omnes alii domini de Comella sunt homines domini de Glane de omnibus que habent in castellania de Glane. Item, heredes domini Gaufridi Besort sunt homines domini de Glane de omnibus que habent in castellania de Glane. Item, hoc quod Huguenet de Sancto Leodegario tenebat in castellania de Glane est de feodo domini de Glane. Item, relicta domini de Sancto Aubyno est femina domini de Glane de omnibus que habet in castellania de Glane. Item, relicta domini de Bordeaus est femina domini de Glane de hoc quod tenet in castellania de Glane. Item, domina de Billey est femina domini de Glane de omnibus que habet in castellania de Glane. Item, apud Lieu habet dominus magnam justiciam. Item, quicquid sit apud Sanctum Prejectum de dominio domini de Glane, et hoc quod Johannes habet in castellania de Glane. Item, Petrus d’Arcy est homo domini de Glane de hoc quod habet in castellania de Glane. Item, dominus Galterus de Valle est homo domini de Glane de hoc quod habet in castellania de Glane, et debet estagium. Item, hoc quod Guion de Borz tenebat in castellania de Glane est de feodo domini de Glane. Item, quod Pavoz tenebat in castellania de Glane. Item, dictus Taverne est homo domini de Glane de hoc de Brecene. Item, dominus Petrus de Reclennes est homo legius domini de Glane. Item, Girardus de Moncharme fuit homo domini de Glane de hoc quod habebat in cole subtus Touchebon. Item, prepositus de Glane fuit homo domini de Glane de omnibus que habebat in castellania de Glane, et debet estagium. Anno Domini Mº CCº sexagesimo secundo, die veneris post festum beati Barnabe apostoli, super pontem de Glane, fecit feodum Guillermus de Marigniaco Johanni domino Chastellionis et Glane, et intravit in homagio dicti Johannis, et recognovit quod castrum Marigniaci et villa et custodia canonicorum ejusdem ville et villa de Barbari, hoc quod habet dictus Guillermus et quod feodales sui tenent ab ipso in dictis locis sunt feodalia dicti Johannis. Hoc fuit in presentia presbiteri de Rocha Guillermi, domini Guidonis de Barbari, Gerardi clerici d’Oucepoy.